Jessica Matric Farewell
Matriekafskeid is ‘n groot gebeurtenis vir enige jong meisie en, wel ja vir die manne ook.
Dis maande lange vooraf beplanning vir die regte rok, hare, skoene, juweliersware en natuurlik die regte metgesel en erens deur moet die arme kinders nog probeer om 100 % te fokus op ‘n belangrike, finale gr 12 eksamenpunt.
Jessica, ‘n pragtige, langbeen dogter en leerling van Helpmekaar Kollege het sensueel en klassiek gelyk in haar pragtige Vesselina Pentcheva, ontwerpersrok. Haar jare lange vriend Christo was die gelukkig man om hierdie mooie mensie te vergesel na hul jaarlikse matriekafskeid.
Ons het die foto’s by die naby geleë Militere Museum geneem en al het dit maar moeilik gegaan met al die motors en mense in die agtergrond (funksie), kon ons op die ou einde ‘n paar pragtige foto’s neem om hierdie mooi geleentheid vir ewig vas te vang.
Grimering : Belinda Louie Make-up Artistry
Fotografie: Belinda Louie Photography
Bertus and Lee-Anne Photosession
Ek ken vir Lee-Ann al vir jare as wonderlike vriendin en een van die beste grimeerkunstenaars in Suid Afrika (groot films soos Pretville, French Toast, Strictly Come Dancing se akteurs en deelnemers het almal onder haar kunstige mooimaak hande gestransformeer). Maar behalwe vir haar ongelooflike talent, is hierdie vrou ‘n vrou wat so na aan die Here lewe. Geen wonder Hy het juis vir Bertus van Rooyen, man van God, aan haar belowe nie. Dit is min wat jy so ‘n unieke paartjie raakloop wat soveel wonderwerke kan deel en dit agv. die krag van gebed.
So ek was baie bevooreg om hierdie heerlike piekniek-kuier-speeldag in Hartbeespoortdam met hulle te kon spandeer. Die pragtige twee mense trou volgende jaar en hulle gaan verseker nog baie ander harte aanraak.